בהחלט כן, עם עורך דין ועם כל אדם אחר שתמצאו לנכון. אבל, ויש אבל: יש לקחת בחשבון שנוכחות של אנשים נוספים בחדר במהלך השיח המאוד עדין שמתקיים בו, מערימה קשיים ביכולת שלכם להביע את עצמכם בשקיפות ובפתיחות וביכולת של ההורה השני להיות כן וגלוי לב עמכם.
אם הסיבה לשמה תבקשו מאדם נוסף להצטרף אליכם להליך היא שאתם מבקשים לחוש יותר מוגנים, היו רגועים ונוחים עם הידיעה שאיש לא מכריח אתכם בתהליך לשום דבר, לא תחתמו על שום דבר שאינכם מעוניינים בו, ואתם רשאים להפסיק את התהליך בכל שלב.
כל המהות בהליך גישור הוא הרצון שלכם בו והאמון שאתם מעניקים לתהליך ולמגשר. ואם זה לא מתקיים, הרשות נתונה לכל אחד מכם לבחור אחרת בכל שלב ושלב. כך שלא ממש יש צורך בליווי. מלבד הגדלת העלויות, ממילא את טיוטת ההסכם תוכלו להביא בפני מי שתרצו כדי שייתן הערותיו, אז כדי שנצליח לייצר טיוטת הסכם, עדיף שתבואו אתם עם עצמכם ועם מלוא הרצון הטוב שלכם. ואם לא לעצמכם, אז הילדים שלכם ודאי היו רוצים בכך.